19/05/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo da empresa Ferroatlántica, SL (Fábrica de Sabón-Arteixo)

Servizo: RELACIÓNS LABORAIS Asunto: Convenio colectivo Visto o expediente do convenio colectivo da empresa FERROATLÁNTICA, SL (Fábrica de Sabón-Arteixo) (código convenio 1503201), que tivo entrada neste Departamento Territorial da Consellería de Traballo e Benestar o día 27.04.2010 e subscrito pola parte económica por Ferroatlántica, SL e pola parte social polo comité de empresa o día 15.04.2010, de conformidade co disposto nos artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre rexistro e depósito de convenios colectivos de traballo e o Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, este departamento territorial ACORDA: PRIMEIRO.- Ordenar a súa inscripción no Libro Rexistro de Convenios Colectivos de Traballo, obrante neste departamento territorial, e notificación á representación económica e social da Comisión Negociadora. SEGUNDO.- Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.- Dispoñe-la súa publicación no Boletín Oficial da Provincia. A Coruña, 4 de maio de 2010 O xefe territorial de Traballo e Benestar Andro Amezua Ascurra FerroAtlántica, S. L. Fábrica de Sabón VI CONVENIO COLECTIVO Ano 2009 6º CONVENIO DE EMPRESA DE FERROATLÁNTICA, S. L. FÁBRICA DE SABÓN ARTEIXO - LA CORUÑA ANO 2009 Art.1.1 Ámbito Persoal Art.1.2 Vixencia e duración Art.1.3 Denuncia Art.1.4 Respecto dos dereitos adquiridos Art.1.5 Compensación Art.1.6 Comisión Paritaria do Convenio Art.2.1 Xornada de traballo Art.2.2 Calendario laboral Art.2.3 Vacacións Art.2.4 Licencia Retribuída Art.2.5 Permisos Particulares Art.2.6 Home menos na Quenda Art.2.7 Cambio de xornada do persoal de Quenda Art.2.8 Persoal de jornada provisionalmente a Quenda Art.2.9 Prolongación de xornada Art.2.10 Comisión de Servizo Art.2.11 Outras Comisións de Servizo Art.2.12 Traballo extraordinario en Domingo ou Festivo Art.2.13 Tempo de bocadillo do persoal de Quenda Art.2.14 Vacantes Art.2.15 Roupa de traballo Art.2.16 Comité de Seguridade e Saúde Laboral Art.3.1 Soldo, Salario de Cualificación Art.3.2 Complemento de Antigüidade Art.3.3 Prima de Carencia de Incentivos Art.3.4 Prima de Quenda Art.3.5 Grao de Promoción Art.3.6 Complemento Nocturno Art.3.7 Prima de Domingo e Festivo Art.3.8 Pagas Extras Art.3.9 Gratificacións Especiais Art.3.10 Horas Extraordinarias Art.3.11 Horas en exceso Art.3.12 Traballos de Superior Categoría Art.4.1 Fondo de Pensións Art.5.1 Incapacidade Temporal Art.5.2 Invalidez Art.5.3 Axudas Especiais Art.5.4 Premio de Vinculación Art.5.5 Premio de Xubilación Art.5.6 Indemnización por Defunción Art.5.7 Anticipo de Nómina Art.5.8 Axudas de custo Art.5.9 Comidas por conta da Empresa Art.5.10 Baixa por Enfermidade ou Accidente Art.5.11 Prazas de Prácticas Art.5.12 Comedor Social Art.5.13 Comité de Empresa Art.5.14 Importe de sinatura Convenio DISPOSICIÓN ADICIONAL PRIMEIRA DISPOSICIÓN ADICIONAL SEGUNDA TABLAS SALARIAIS O presente Convenio regulará, a partir da súa entrada en vigor, as relacións laborais de todo o Persoal fixo ou eventual do centro de traballo da Empresa Ferroatlántica S. L., sito no Polígono Industrial de Sabón, Arteixo, A Coruña. O Convenio, calquera que sexa a data de publicación no B. O. P., entrará en vigor o día 1 de Xaneiro de 2009 e caducará o 31 de Decembro de 2009. Transcorrido o período de vixencia seguirán aplicándose tódalas súas cláusulas co mesmo alcance e contido co que foron pactadas mentres non se aprobe e entre en vigor un novo convenio. Considerarase por ambas partes denunciado en tempo e forma na data do seu vencemento. Respectaranse as situacións que en concepto de percepcións de calquera clase, no seu conxunto, sexan máis beneficiosas que as fixadas neste convenio, manténdose estrictamente a garantía “AD-PERSONAM”. As condicións económicas establecidas neste convenio compensan os diferentes conceptos que con anterioridade viñan rexéndose por disposición legal, pacto, contrato ou por calquera outra causa, sempre que a dita compensación garanta os devengos fixos anuais que se perciban tanto económicos como sociais e que existían con anterioridade ó Convenio. Para a interpretación, arbitraxe, conciliación e vixilancia do cumprimento das estipulacións do Convenio, créase unha Comisión Paritaria. Esta Comisión estará composta por dous representantes do Comité de Empresa e dous representantes da Empresa. En canto as funcións e normas de funcionamento desta Comisión, haberá que aterse ó disposto na Lexislación vixente. A xornada máxima anual para o ano 2009 será de 1.752 horas, respectando, en todo caso, os períodos mínimos de descanso previstos pola Lei e unha xornada máxima de oito horas diarias. Respectaranse todas aquelas condicións máis beneficiosas existentes. A Empresa presentaralle ó Comité de Empresa antes do 31 de Outubro o Calendario Laboral sobre as quendas e vacacións do Persoal. Independentemente das festas establecidas no Calendario Oficial, todo o Persoal poderá desfruta-los días sobrantes do cómputo anual durante o ano, sempre que avise con suficiente antelación e logo do acordo co seu Servizo e o Departamento de Persoal. Dous dos días sobrantes desfrutaranse o 24 e 31 de Decembro, salvo que as ditas datas coincidan en Sábado, Domingo ou Festivo, ou coa parada dos Fornos, xa que en tales casos non se traballaría e sería innecesaria a súa recuperación. As vacacións anuais retribuídas para todo o Persoal do centro de traballo serán de 22 días laborais. Durante o desfrute das vacacións o Persoal cobrará ademais do soldo, salario de cualificación e antigüidade, tódalas primas que lle correspondan no seu posto habitual de traballo, excepto a prima de Domingo e Festivo. O importe das primas será o promedio dos tres meses anteriores ó desfrute das vacacións. Os traballadores que por necesidades de producción non poidan desfruta-las súas vacacións no período do 1 de Xuño ó 30 de Setembro percibirán un Complemento de Vacacións de 50,03 €, por día de vacacións, que serán aboadas no mesmo mes que se desfruten. Así mesmo quen desfrute as vacacións:  Entre o 10 de Xaneiro e o Luns de Semana Santa (este excluído).  Entre o Luns de Pascua (Luns seguinte a Semana Santa) e o 30 de Xuño.  Entre o 1 de Setembro y o 15 de Decembro terán dereito ó denominado Premio de Vacacións que consistirá en cinco días laborais de incremento as súas vacacións, ou a un premio en metálico de cinco días de salario incluídas primas, cun importe mínimo de 297,53 €. Estes premios serán proporcionais ó período de desfrute, sendo incompatibles entre si. As licencias retribuídas serán as seguintes: 1. Por falecemento 1.1. Pais, fillos ou cónxuxe tres días laborais 1.2. Pais políticos, avós e netos tres días naturais 1.3. Irmáns ou irmáns do cónxuxe tres días naturais 1.4. Cónxuxe dos irmáns do traballador dous días naturais 1.5. Fillos políticos dous días naturais 1.6. Avós políticos dous días naturais 2. Por alumbramento de esposa tres días laborais 3. Por enfermidade grave 3.1. Pais, avós, fillos ou cónxuxe dous días naturais 4. Por matrimonio quince días naturais 5. Por matrimonio de pais, sogros, fillos ou irmáns e irmáns do cónxuxe un día natural 6. Por cambio de domicilio un día natural As licencias comprendidas nos números 1 ó 3 inclusive poderán ampliarse a cinco días naturais por razón de distancia e viaxe xustificada. Entenderase por día laborable aqueles non incluídos como Festivos no Calendario Oficial de Festas para a provincia da Coruña. Estes permisos retribuiranse coas primas completas que corresponderan de ter traballado, salvo a prima de Domingo ou Festivo. Tamén terán carácter de licencia retribuída as visitas médicas a especialistas prescritas polo médico de cabeceira da Seguridade Social, xustificando o tempo investido nelas. Os demais permisos con soldo que se concedan terán carácter de permisos particulares, aboándose neste caso o Soldo, Salario de Cualificación, Antigüidade, Prima Carencia Incentivos e Grao de Promoción. Cando por calquera causa falte un home na quenda, a Empresa ten a obriga de mandar outro o antes posible. Cando ó Persoal de quenda por motivo de mellor aproveitamento durante a parada de fornos, ou por calquera outro motivo, a Empresa lle cambie a xornada, o dito persoal terá dereito a cobrar tanto na mensualidade como nas Pagas Extras os mesmos conceptos retributivos que cando estaba a quenda. Cando o cambio se fai por petición do traballador, cobrará os conceptos que lle correspondan no seu novo posto de traballo. As normas a seguir cando o persoal de xornada normal pasa a tres quendas son as seguintes: 1. Xornada de inverno: Cando un productor de xornada normal teña que substituír a un da quenda efectuarase da seguinte forma: Cando haxa que traballar en Sábado, Domingo ou Festivo aboaranse como horas extras as horas realmente traballadas. Se se traballa en Domingo, o descanso correspondente desfrutarao o primeiro día de descanso da quenda na que traballe, aboándose 8 horas e 30 minutos como Comisión de Servizo. Se dentro deste período de traballo houbese algún festivo, o correspondente descanso efectuarao o segundo día de descanso longo; se está a quenda, cando esta teña lugar, ou a continuación do primeiro descanso que desfrute, posterior ó festivo, se deixa a quenda nese momento. Para estes efectos entenderase por descanso longo o correspondente á acumulación dos Sábados, Domingos e Festivos dos ciclos de traballo establecidos. Neste caso tamén se aboará o descanso como Comisión de Servizo a razón de 8 horas 30 minutos. Para os Correquendas o descanso de festivo que traballen desfrutarano como Comisión de Servizo a razón de 8 horas 30 minutos o Venres de esa semana.2. Xornada de verán: Neste caso operarase igual que no anterior, aboándose como horas extras a diferencia entre a súa xornada semanal e a que realmente realice, coa diferencia de que as Comisións de Servizo aboaranse a razón de 6 horas 45 minutos.3. Descansos: En ningún caso, toda vez que cobran como extraordinarios os Sábados, Domingos e Festivos que se traballe, teñen dereito a descanso longo, senón unicamente ós descansos correspondentes ós Sábados, Domingos e Festivos traballados que, como se indica anteriormente, pagaranse como Comisión de Servizo. Os traballadores que rematen o seu traballo entre as 23 e as 2 horas terán dereito a medio día de descanso ó día seguinte en concepto de Comisión de Servizo. Os que rematen despois das 2 horas terán dereito a un día de descanso ó día seguinte no mesmo concepto. Entenderase por Comisión de Servizo a compensación tanto en tempo como economicamente pola perda de descanso semanal ou diario á que o traballador tivese dereito. En tódolos casos a Comisión de Servizo é obrigatorio descansala. Se a Comisión de Servizo se debe a traballa-la noite anterior a un Domingo ou Festivo, tamén se desfrutará o primeiro día laborable. As horas indicadas no artigo 2.9º entenderanse horas de presencia real na Fábrica, sen que se compute o tempo de viaxe. As horas indicadas nos artigos 2.11º e 2.12º entenderanse horas de presencia real na Fábrica, computándose o tempo de viaxe (media hora de vir á Fábrica e media hora de regreso a domicilio). Cando a Empresa requira a un traballador e este traballe máis de tres horas, rematado o traballo entre as 23 e as 2 horas, terase dereito a medio día de descanso ó día seguinte, en Comisión de Servizo. Cando a Empresa requira a un traballador e este traballe máis de tres horas empezando o traballo entre as 23 e as 4 horas, terase dereito a un día de descanso ó día seguinte en Comisión de Servizo. Igualmente se, empezando o traballo antes das 23 horas se remata despois das 2 horas. Cando a Empresa requira a un traballador e este traballe máis de tres horas, empezando o traballo entre as 4 e as 5 horas, terase dereito a medio día de descanso ó día seguinte, en Comisión de Servizo. Cando se traballara 5 ou máis horas dentro do Forno e estas se realicen dentro das primeiras 36 horas de parada, terase dereito a un día de descanso ó día seguinte en Comisión de Servizo. Se se traballa entre 5 e 6 horas extraordinarias en Domingo ou Festivo, concederase medio día laborable en Comisión de Servizo. Se se traballa entre 6 e 8 horas extraordinarias en Domingo ou Festivo concederase un día laborable en Comisión de Servizo. O persoal de quenda disporá de 20 minutos para toma-lo bocadillo e considerarase tempo efectivo de traballo. O dito persoal tomará o bocadillo de forma graduada e só poderá ser interrompido por unha avaría grave e non polo traballo normal de cada día. Cando a Empresa queira crear un posto de traballo fixo ou eventual, cumprirá os seguintes requisitos: 1. Publicalo nos taboleiros de anuncios con suficiente antelación.2. Sempre que haxa un productor na Fábrica que desexe o dito posto, unha vez comprobada a súa capacidade e coñecementos para desempeñalo, terá preferencia a ocupalo.3. Se ningún persoal fixo na Fábrica puidera ocupa-lo dito posto, os fillos dos productores terán preferencia ante calquera solicitude, sempre que demostren a súa capacidade para ocupalo. Calquera proba que se faga ós solicitantes para que teña validez, deberá contar coa presencia de dous membros do Comité de Empresa e outros dous da Empresa. Os traballadores teñen dereito a dúas entregas de dúas roupas de traballo ó ano. A data de repartición fíxase en Xuño e Decembro de cada ano. A roupa que se entregará cada semestre é a seguinte: Unha funda (ou dous pantalóns) e unha camisa. Tres pares de calcetíns. Tres camisetas e un calzón ó persoal do Forno, Anexos, Conservación, Materias Primas e Productos Rematados. Unha toalla. Para o persoal do Forno, a entrega citada en primeiro lugar será dunha camisa e dous pantalóns de lá ou dúas camisas e un pantalón. Unha vez ó ano entregaráselle a todo o Persoal unha cazadora de lá. En principio a entrega desta fíxase en Decembro. Ó persoal de Laboratorio entrégaselle unha bata cada seis meses. Ó persoal de Portería e Chofer entregaráselle durante o ano dous pantalóns de tergal (azul mariño ou gris), dúas camisas azuis, unha gravata, unha cazadora de pano, un par de zapatos de seguridade e catro pares de calcetíns. Ás secretarias entregaráselles dous uniformes ó ano, composto de dúas camisas, dúas saias e unha chaqueta de lá. Se por causa de realizar un determinado traballo na Fábrica, algunha destas pezas de roupa quedará inutilizada, cambiaráselles por outras novas, logo da entrega das inutilizadas. O Comité de Seguridade e Saúde Laboral da Fábrica de Sabón estará composto por 10 membros, 5 deles elixidos pola Dirección da Empresa e 5 elixidos polo Comité de Empresa. Será función do Comité promove-lo cumprimento das disposicións en materia de Seguridade e Saúde Laboral no traballo, así como estudiar e propoñe-las medidas que considere oportunas para prevención dos riscos profesionais e cantas sexan convenientes para unha debida protección da vida e saúde dos traballadores. Os membros deste Comité disporán, para o exercicio das súas funcións, de 10 horas mensuais dentro da xornada laboral. A Empresa, cada dous anos, por mediación do Organismo competente, instará o recoñecemento ambiental por áreas e zonas de traballo, coa presencia de dous membros deste Comité elixidos polos traballadores. Se no dito recoñecemento se detectasen niveis non aceptables, a Empresa fixará un prazo para a súa eliminación e informará o Comité de Seguridade e Saúde Laboral do curso dos traballos de corrección que se efectúen. A Empresa informará ó Comité de Seguridade e Saúde Laboral dos casos que se poden presentar de traballadores afectados por enfermidade profesional, procedendo a investiga-las causas que as motivaron, para a súa oportuna corrección, así como destina-lo traballador afectado a outro posto de traballo acorde coa súa categoría profesional e condición física. A Empresa para o ano 2009 pon á disposición do Comité de Seguridade e Saúde Laboral unha cantidade de 8.342,70 € para subsidia-las necesidades en materia de Seguridade e Saúde Laboral non previstas no Orzamento Xeral de Fábrica e postas de manifesto por este Comité. Para a utilización desta cantidade será suficiente a conformidade de 5 membros do Comité de Seguridade e Saúde Laboral, e un deles, como mínimo, terá que ser dos elixidos polo Comité de Empresa. o Persoal Empregado: Os importes mínimos e máximos do soldo individual do persoal empregado para o ano 2009 son os establecidos na táboa salarial anexa a este Convenio. o Persoal Obreiro: Os importes a percibir por día, mes e categoría para o ano 2009, en concepto de salario de cualificación son as establecidas na táboa salarial anexa a este Convenio. A partir da data de efectos do presente Convenio, o persoal obreiro de nova contratación cobrará o salario base do nivel salarial A) de cada categoría. O persoal empregado de nova contratación devengará de inicio e sen prexuízo do salario anual que poida recoñecerlle a Empresa, o salario base correspondente ó nivel mínimo da escala de soldos establecida segundo a categoría. A antigüidade cobrarase a razón dun 1% por cada ano de servizo, do soldo ou salario de cualificación correspondente ó nivel mínimo do posto que ocupe en cada momento, sen limitación do número de anos. A partir do 1 de Xaneiro de 2009 tomarán efecto os valores que, en concepto de Prima de Carencia de Incentivos, corresponderanlle ó persoal obreiro dependendo do nivel salarial que teña recoñecido cada traballador, segundo consta na táboa anexa ó presente Convenio. Para o persoal empregado, a Prima actual individualizada manterase nos mesmos termos e condicións cos sinalados para dito persoal a 31 de decembro de 2008. Respecto ó persoal obreiro e empregado de nova contratación seralles aplicada a Prima por Carencia de Incentivos correspondente ó Nivel A. Esta Prima que forma parte do Salario, cobrarase por 14 mensualidades non podendo ser absorbida pola Empresa, e será de carácter individual, xa que creouse para compensa-los antigos beneficios sociais que desfrutaban individualmente cada Traballador en plantilla: (Paga de Abril, Bolsa de Vacacións, Economato, Cesta de Nadal, Apartamentos, Préstamos, Fondo de Axuda, Axuda Material Escolar, Vacacións para fillos do Persoal). Art.3.4 - Prima de Quenda A Prima de Quenda cobrarase por 12 mensualidades, quedando establecida para o ano 2009 na contía de 159,50 €/mes. Os baremos para as distintas quendas son: MTN: quenda mañá, tarde e noite. MN: quenda mañá e noite. MT: quenda mañá e tarde. T: quenda de tarde. M: quenda de mañá. O valor do Grao de Promoción no ano 2009 para o persoal Obreiro é de 25,28 € mes e por cada grao que lle pertenza. Este Grao cóbrase por 14 mensualidades. O importe do Complemento Nocturno será o 20% do salario de cualificación que lle corresponda ó posto de traballo que ocupe no momento, incrementado no Grao de Promoción e na Antigüidade.420 (Salario diario + E. P. + Antigüidade) 56 h/mes x 14 meses Obreiro = 0,2 ---------------------------------------------------------------------------------- x ----------------------------------------------- Cómputo anual de horas 12 Subalternos 14 (Salario mensual + E. P. + Antigüidade) 56 h/mes x 14 meses o = 0,2 --------------------------------------------------------------------------------- x ---------------------------------------------- Empregados Cómputo anual de horas 12 Este Complemento Nocturno cobrarase por 12 mensualidades. O valor da Prima de Domingo e Festivo para o ano 2009 será de 4,88 € por hora, para todo o persoal que traballe en Domingo ou Festivo. As pagas extras de Xullo e Decembro serán de 30 días de remuneración dos seguintes conceptos: - Soldo, Salario de Cualificación, Antigüidade, Prima de Carencia de Incentivos e Grao de Promoción do semestre anterior. - Complemento Cargador e Traballo Superior Categoría de acordo ó valor medio do cobrado no semestre anterior. Consideraranse Gratificacións Especiais as seguintes: Os traballadores que para realizar un traballo non previsto ou reparar unha avaría, sexan chamados a partir da hora seguinte á saída oficial da Fábrica e ata a hora de entrada do día seguinte, así como os que o sexan en Sábado, Domingo e Festivos a calquera hora, cobrarán 8,93 €, máis unha gratificación equivalente ó importe dunha hora extra pola viaxe. Igualmente, se son chamados despois das 11 da noite e a tarefa se pode resolver desde a casa (sendo preciso neste caso que se responsabilice o Xefe de Quenda, dando un parte por escrito no que se exprese o motivo da chamada), cobrarán o mesmo importe excepto a hora extra pola viaxe. Cando un traballador estea de retén entre as 22 e as 6 horas cobrará unha prima equivalente a 2 horas de salario/hora individual. E de 3 horas, se o está entre as 6 e as 14 e as 14 e as 22. Os traballadores que non estean de retén e sexan chamados para realizar traballos non previstos e para reparar avarías fóra da súa xornada habitual, cobrarán a parte proporcional da citada Prima segundo o tempo de permanencia na Fábrica. Cando, por algunha causa, un productor de quenda en forno falte ó seu traballo, o resto dos operarios que suplan a súa actividade, repartirán entre eles a cantidade de 101,08 €/día.2,89 € por día traballado neste posto.94,41 € que se repartirán entre os que interveñan.1,16 € hora traballada nos ditos postos.1,16 € hora traballada nos ditos postos.12,67 € por persoa que interveña.38,63 € cada vez que se pase a repartir entre os que interveñan.47,24 € cada unha que se repartirán entre os que interveñan.94,41 € cada unha a repartir entre os que interveñan.30,93 € por columna de electrodos que se repartirán entre os que interveñan.22,18 € por columna de electrodos que se repartirá entre os que interveñan.1,16 € hora traballada no dito posto. Para determina-lo importe do cálculo das Horas Extraordinarias aplicarase a fórmula seguinte: (Sal. + Antg. + Grao. P. + PCI) x 7 + (N+T) x H. Efec. / 52 + P. Extras/52 ---------------------------------------------------------------------------------------------------------------------------------------------- H. Efec. (horas efectivas de traballo) / 52 Sendo, Sal. = Salario de cualificación diario. Antg. = Antigüidade diaria. Grao P. = Grao de Promoción, valor diario. PCI = Valor do P. C. I. diario. N = Valor da hora nocturna. T = Valor da hora da Prima de Quenda.2P. Extras = Pagas Extras de Xullo e Decembro. H. Efec. = Horas efectivas de traballo ano.52 = Semanas ano. Tódalas horas extraordinarias se pagarán cun incremento do 75% sobre este valor base. Na nómina aparecerá a parte o valor do traballo nocturno e quenda correspondentes só ás horas normais, pois estes conceptos xa figuran no valor da hora extra. Cando algún persoal de quenda remate o ano con horas traballadas de máis por motivos do axuste dos ciclos, aquelas seranlle aboadas como Horas Extras, e se se fixeran de menos polo mesmo motivo non se terán que recuperar. Cando un traballador desempeñe funcións de categoría superior pero non proceda legal ou convencionalmente o ascenso, o traballador terá dereito á diferencia retributiva na categoría asignada e a función que efectivamente realice. De conformidade co “Acordo sobre o compromiso de rescate e substitución dos compromisos por prestacións definidas recoñecidas ós traballadores de Ferroatlántica, S. L. nos Convenios Colectivos para os centros de traballo de Cee, Dumbría e Centrais Hidroeléctricas, Sabón e Pactos da Central”, asinado o 22-7-1998, as prestacións de xubilación, invalidez permanente, total ou absoluta, e falecemento do persoal activo, serán as reguladas no Plan de Pensións de FERROATLÁNTICA, S. L. acollido á Lei 8/87, do 8 de Xuño, de regulación dos Plans e Fondos de Pensións, asumindo así FERROATLÁNTICA, S. L. o réxime de achegas que alí se establece. O persoal que non teña dereito a adherirse ó mencionado Plan de Pensións por non cumpri-lo requisito de, polo menos, dous anos de antigüidade recoñecida na Empresa, en mentres dure esta situación, terá garantido en caso de invalidez permanente, total ou absoluta, e falecemento, un capital asegurado equivalente a unha anualidade e media de Salario Regulador que estivera en vigor o 31 de Decembro do exercicio anterior. As ditas coberturas estarán garantidas a través dunha póliza de seguros contratada pola Empresa e cun custo que correrá exclusivamente ó seu cargo. O traballador afecto de Invalidez Provisional ou Incapacidade Temporal despois dos primeiros 18 meses e mentres permaneza en tal situación, percibirá un complemento que se calculará por aplicación das seguintes porcentaxes, sobre a base reguladora de cada traballador en función dos anos de servizo na Empresa. Con menos de 12 anos completos de servizo: 25%. Con 12 anos completos ou máis, ata 21 anos completos de servizo: 40%. Con 22 anos completos ou máis, ata 31 anos completos de servizo: 50%. Con máis de 31 anos completos de servizo: 55%. A base reguladora será, para cada traballador, a diferencia entre o salario bruto percibido nos doce meses anteriores á data de invalidez, por xornada normal de traballo, e o importe da prestación que lle corresponda percibir da Seguridade Social. En ningún caso o Complemento da Empresa poderá supera-lo 25% da prestación que lle corresponda da Seguridade Social. Exceptuando, para asegura-lo 60% do salario bruto percibido polo traballador nos 12 meses anteriores á data da invalidez. Durante a Invalidez ou Incapacidade Temporal a Empresa seguirá aportando polo traballador ó Fondo de Pensións, tal como o marca o Regulamento do Plan de Pensións de Ferroatlántica, S. L., utilizándose como salario regulador o mesmo que tería o traballador en activo. Toda aquela persoa que cause baixa na Empresa por Invalidez Permanente antes dos 18 meses de prestacións por Incapacidade Temporal, percibirá unha cantidade compensatoria pola perda do poder adquisitivo que puidera producirse. Os traballadores en activo ou pasivo que teñan ó seu cargo fillos, calquera que sexa a súa natureza legal de afiliación, ou outros descendentes ou irmáns seus ou do seu cónxuxe ó seu cargo que teñan a condición de diminuído físico ou psíquico, imposibilitados para o traballo, percibirán 222,47 € mensuais por doce meses por cada causante máis 166,85 € mensuais por doce meses no caso de estar escolarizado. Entenderase por minusvalidez física a imposibilidade de valerse por si mesmo para realiza-las funcións elementais da vida e por psíquica aquela que fose declarada e recoñecida como tal pola Seguridade Social, aboándose mesmo percibindo a subvención legal que estea establecida. Polo contrario, non procederá o seu aboamento cando o causante perciba pensión da Seguridade Social. Establécese un Premio de Vinculación á Empresa, en función dos anos de servizo prestados a esta, de acordo coa seguinte escala: o Escala 1ª. Ós 20 anos de servizo continuado, unha mensualidade do seu salario real bruto. o Escala 2ª. Ós 29 anos de servizo continuado, dúas mensualidades e media do seu salario real bruto. No caso de xubilación, cobrarán este Premio aqueles traballadores que no momento de xubilarse teñan 19 anos para o primeiro grao e 28 anos ou máis de servizo continuado para o segundo, se non os cobraran. Enténdese por salario real bruto anual a suma de tódolos conceptos que forman parte do Salario Regulador do Fondo de Pensións. Ó xubilarse o traballador ou en caso de que pase a Invalidez, percibirá unha cantidade equivalente a 120,04 € por cada ano de servizo activo e continuado na Empresa, sempre que a dita xubilación se realice ó cumpri-los 65 anos de idade, ou antes desa idade. No caso de ser superior, cobrará unha mensualidade por cada quinquenio ata un máximo de 5 mensualidades do seu salario bruto. Atendendo á obriga establecida no Real Decreto 1588/1999, do 15 de Outubro, polo que se aproba o Regulamento sobre a instrumentación dos compromisos por pensións das empresas cos traballadores, o Premio de Xubilación regulado neste artigo encóntrase financiado a través dunha Póliza de Seguro Colectivo de Vida contratada cunha Compañía Aseguradora de recoñecida solvencia e prestixio, todo iso de conformidade con canto establece a normativa de referencia. No caso de falecemento dun traballador, xa sexa por causas naturais ou accidente dentro ou fóra das horas de traballo, os seus dereito-habentes percibirán unha cantidade de 17.797,64 € máis 4.439,39 € por cada fillo que estea ó seu cargo. Para os traballadores que pasen á situación de Invalidez a dita cobertura manteráselles durante os seguintes períodos: a) Traballadores a partir de 55 anos ata a idade de 60 anos, ou como mínimo durante o primeiro ano de Invalidez. b) Traballadores, menores de 55 anos, terán dereito á dita cobertura durante o primeiro ano de pasar á situación de Invalidez. Os traballadores poderán designar por escrito o beneficiario da dita cantidade, no caso de non facelo entregaráselles ós seus dereito-habentes. Atendendo á obriga establecida no Real Decreto 1588/1999, do 15 de Outubro, polo que se aproba o Regulamento sobre a instrumentación dos compromisos por pensións das empresas cos traballadores, a Indemnización por Defunción regulado neste artigo encóntrase financiado a través dunha Póliza de Seguro Colectivo de vida contratada cunha Compañía Aseguradora de recoñecida solvencia e prestixio, todo iso de conformidade con canto establece a normativa de referencia. O traballador terá dereito a percibir, como Anticipo de Nómina, unha mensualidade do seu salario. As axudas de custo terán un valor de 29,78 € por día cando se realicen en viaxe as dúas comidas principais, e de 15,22 € por día cando se faga en viaxe unha das dúas comidas principais. Cando un ou varios operarios da Fábrica teñan que efectuar unha comida ou cea por conta da Empresa, por razóns de traballo requirido pola mesma, establécese unha cantidade de 16,21 €. O horario a partir do cal o traballador ten dereito a esta cantidade é o seguinte: o No seu horario normal de Luns a Venres, cando sexa requirido para realizar un traballo na súa hora de comida, 13 horas 15 minutos, e remate despois das 14 horas, ou se se prolonga a súa xornada de traballo despois das 17 horas 15 minutos, rematando despois das 22 horas. o Tamén lle corresponderá se é chamado á súa casa para realizar un traballo e remata despois das 14 horas ou despois das 22 horas. No primeiro dos casos a chamada ten que ser antes das 15 horas e no segundo a chamada ten que ser antes das 23 horas. O horario a partir do cal o traballador ten dereito a esta cantidade na Xornada de Verán, será corenta e cinco minutos despois de finalizada a xornada. Esta cantidade por comida concederase tanto se se come no Comedor da Fábrica, nun Restaurante ou na súa casa. En tódolos casos, considerarase o transporte por conta da Empresa. En ningún caso se aboará hora extraordinaria algunha polo tempo de comida. Esta cantidade actualizarase automaticamente na mesma porcentaxe có aumento salarial. A Empresa completará ata o 100% del salario total habitual desde o primeiro día do accidente. A Empresa completará ata o 100% do salario total habitual desde o primeiro día da baixa por enfermidade. Sen que estea no ánimo da empresa o restrinxi-lo pagamento deste Complemento, e si o perseguir ata onde sexa posible a fraude, perderase o dereito a percibilo cando se produzan algunhas das seguintes circunstancias: o Non te-la empresa puntualmente informada dos partes de baixa e alta, así como os partes de confirmación semanais, que salvo casos especiais, deberán ser entregados persoalmente. o Non presentarse sen causa xustificada ós controis tanto no domicilio como no Botiquín, que o Servizo Médico solicite realizar para segui-la evolución da enfermidade. o Desatende-las prescricións médicas e tratamentos durante o período da baixa, incluídas as recomendacións do Médico da Empresa. o Cando dos controis e inspeccións realizados polo Médico da Empresa, dos cales será previamente informado o Comité de Empresa, resulte demostrado de maneira evidente e non só a criterio do Médico, que o traballador non se encontra impedido para o cumprimento dos deberes laborais. o No caso de discrepancia entre os distintos informes médicos con relación á continuidade da baixa, resolverá a Inspección Médica e se do dictame desta se desprendera que a baixa era improcedente, perderase o Complemento desde o momento no que se inicie o trámite da Inspección Médica da Seguridade Social. Acórdase que para as Prazas de Práctica que se veñen realizando na Empresa para Universitarios e Formación Profesional, terán preferencia os fillos dos traballadores deste Centro de Traballo. Ferroatlántica, S. L. mantén un Comedor Social que é para uso dos seus traballadores, correndo a Empresa cos seus gastos xerais (propano, auga, electricidade, reposición de vaixela, reparación de avarías e mantemento del, etc.) e participando nos gastos de comida nun 80%, sendo o 20% restante a cargo do traballador. A Empresa achegaralle ó Comité de Empresa para os seus gastos a cantidade de 731,52 € mensuais entregándoselles durante o primeiro semestre a totalidade correspondente ó ano. Así mesmo, a Empresa achegará para os gastos do Comité de Seguridade e Saúde Laboral a cantidade de 244,14 € mensuais. A dita cantidade percibiraa o Comité de Empresa, que se fará cargo dos gastos do Comité de Seguridade e Saúde Laboral. O Comité de Empresa poderá acumula-las horas dos distintos membros entre si, para o seu mellor funcionamento. O Comité de Empresa disporá dun local concedido pola Empresa para ser utilizado en actuacións propias do seu cometido. Para o ano 2009, a empresa aboará nun único pago a cantidade de 400,00 € brutos por traballador, independentemente da categoría profesional que ostente. Esta cantidade devengarase unicamente no ano 2009 e non terá carácter consolidable. O persoal que non tivera de alta na empresa durante todo o ano 2009, percibirá a parte proporcional do pago único, en función do tempo realmente traballado. O persoal Xubilado Parcialmente, percibirá a parte proporcional do pago único, en función da porcentaxe da xornada efectivamente realizada. Regulase o sistema de promoción económica para o persoal empregado e obreiro que rexerase tendo en conta o nivel de desenrolo de cada traballador dentro dun determinado período de tempo. Os criterios polos que administrarase este réxime e a súa data de efectividade virán determinados regulamentariamente en Acordo subscrito coa representación legal dos traballadores que, a tódolos efectos, entenderase parte integrante deste Convenio. PLAN DE IGUALDADE: As partes negociantes deste Convenio acordan que prestarán especial vixiancia para que se cumpra todo o relativo a Igualdade de oportunidades no ámbito laboral entre homes e mulleres, tal como marca a Lei Orgánica 3/2007 de 22 de Marzal. A EMPRESA, O COMITÉ DE EMPRESA, ESCALA DE SOLDOS MENSUAIS A PARTIR DO 1-01-09 EMPREGADOS